תנאי הזיכוי ממס 
לתושבי אזור באר שבע והנגב

תיקון פקודת מס הכנסה מס' 125, התשס"א-2001, שעניינו תוספת סעיף 11ב לפקודה: "זיכוי ממס לתושבי באר שבע והנגב בשנות המס 2001 עד 2003"(1) - נכנס לתוקף ב-1.7.2001.

בהוראת מעבר לשנת 2001 בעניין הנדון(2) נקבעה תקרת הכנסה של 83,750 ש"ח מהכנסתו של יחיד, אשר הופקה במהלך שנת המס, אשר בענייניה יש זיכוי ממס בשיעור %15.

השאלות הן:

1. אם אפשר לזהות הכנסה, והיא הופקה לפני 30.6.2001, וסך הכנסתו השנתית של הנישום נמוכה מסך התקרה - האם אפשר לנצל את הזיכוי גם בעבור ההכנסה שהופקה לפני 30.6.2001 ?

2. בהקצנה: נניח, שכל ההכנסה הופקה לפני 30.6.2001, והיא מתחת לסך התקרה - האם יחול הזיכוי האמור ?

יניב גבריאל משיב:

בתיקון 125(1) ל"פקודת מס הכנסה (נוסח חדש), התשכ"א-1961" [להלן - "הפקודה"] הוסף סעיף 11ב, המעניק לתושבי אזור באר שבע והנגב זיכוי ממס, בשנות המס 2001 עד 2003, בשיעורים שבין %5 לבין %25.

לפיכך: יחיד, שמקום מגוריו הקבוע הוא באזור באר שבע והנגב, ושהיה תושב אזור באר שבע והנגב במשך כל שנת המס - יהיה זכאי לזיכוי ממס, בשנת המס 2002, עד לתקרת "הכנסה חייבת" בסך 123,000 ש"ח.

במסגרת תיקון 126 לפקודה(2), שונה סעיף 11ב האמור ונקבעה בו "הוראת מעבר" לשנת המס 2001.

כפועל יוצא מכך, נדחה יישומו של סעיף 11ב ל-1 ביולי 2001, והונמכה בו תקרת "ההכנסה החייבת" בשנת המס 2001 ל83,750 ש"ח (במקום: 167,500 ש"ח).

הזיכוי ממס חל על "הכנסה חייבת" ממקורות ההכנסה האלה:

l	עסק או משלח-יד - לפי סעיף 2(1) לפקודה

l	הכנסת עבודה - לפי סעיף 2(2) לפקודה

l	גימלאות - לפי סעיף 2(5) לפקודה

l	חקלאות - לפי סעיף 2(8) לפקודה

l	מקורות אחרים - לפי סעיף 2(10) לפקודה

l	רווח הון, בשל נכס המצוי באזור באר שבע והנגב

מי שזכאי לזיכוי ממס, לפי הוראות אלה דלעיל; וכן מי שזכאי לזיכוי ממס לפי הוראה אחרת בשל היותו תושב אזור באר שבע והנגב - יהיה זכאי רק לאחד משני הזיכויים הללו בלבד, לפי הגבוה שביניהם.

מי שהיה לתושב אזור באר שבע והנגב, לא במלוא שנת המס אלא אך במהלכה, יהיה זכאי לזיכוי ממס באופן יחסי לתקופת תושבותו באזור זה, ובלבד שהתגורר באזור זה 12 חודשים רצופים לפחות.

על אף האמור בסעיף 11ב לפקודה, כפי שנוסח לפני תיקון 126 לפקודה - יחיד לא יהיה זכאי לזיכוי ממס בתקופה שבין 1.1.2001 לבין 30.6.2001(2). 

כפועל יוצא מכך, וכהמשך ישיר של הנאמר עד כה - אי אפשר "לנצל את הזיכוי גם בעבור הכנסה שהופקה לפני 30.6.2001"(3).

(*) הפניית המשיב:

מכתב מס הכנסה מס' 1653501, שפירסמה המחלקה לניכויים ומילוות ביום 1 במאי 2001.

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il